cyanic-selkie/wikianc huggingface dataset:
আনিসুজ্জামান (অধ্যাপক)
আনিসুজ্জামান (১৮ ফেব্রুয়ারি ১৯৩৭ - ১৪ মে ২০২০) ছিলেন একজন বাংলাদেশী শিক্ষাবিদ, লেখক ও জাতীয় অধ্যাপক। তিনি ঢাকা বিশ্ববিদ্যালয়ের বাংলা ভাষা ও সাহিত্যের ইমেরিটাস অধ্যাপক ছিলেন। তিনি ভাষা আন্দোলন (১৯৫২), উনসত্তরের গণঅভ্যুত্থান (১৯৬৯) ও ১৯৭১ সালে বাংলাদেশের মুক্তিযুদ্ধে অংশগ্রহণ করেন। এছাড়াও বাংলাদেশ স্বাধীন হওয়ার পর ১৯৭২ সালে কুদরাত-এ-খুদাকে প্রধান করে গঠিত জাতীয় শিক্ষা কমিশনের সদস্য ছিলেন। বাংলা সাহিত্যের ইতিহাস নিয়ে তার গবেষণা সবিশেষ উল্লেখযোগ্য।
আনিসুজ্জামান শিক্ষা ও সাহিত্যে অবদানের জন্য একাধিক পুরস্কার লাভ করেছেন। প্রবন্ধ গবেষণায় অবদানের জন্য ১৯৭০ সালে তিনি বাংলা একাডেমি থেকে প্রদত্ত বাংলা একাডেমি সাহিত্য পুরস্কার লাভ করেন। শিক্ষায় অবদানের জন্য তাকে ১৯৮৫ সালে বাংলাদেশ সরকার কর্তৃক প্রদত্ত দ্বিতীয় সর্বোচ্চ বেসামরিক সম্মাননা একুশে পদকে ভূষিত করা হয়। শিক্ষা ও সাহিত্যে অবদানের জন্য তাকে ভারত সরকার কর্তৃক প্রদত্ত তৃতীয় সর্বোচ্চ বেসামরিক সম্মাননা পদ্মভূষণ পদক প্রদান করা হয়। সাহিত্যে অবদানের জন্য ২০১৫ সালে তাকে বাংলাদেশ সরকার কর্তৃক প্রদত্ত সর্বোচ্চ বেসামরিক সম্মাননা স্বাধীনতা পুরস্কার প্রদান করা হয়।
এছাড়া তিনি ১৯৯৩ ও ২০১৭ সালে দুইবার আনন্দবাজার পত্রিকা কর্তৃক প্রদত্ত আনন্দ পুরস্কার, ২০০৫ সালে রবীন্দ্রভারতী বিশ্ববিদ্যালয় থেকে ডি. লিট. ডিগ্রি এবং ২০১৮ সালে কলকাতা বিশ্ববিদ্যালয় থেকে জগত্তারিণী পদক লাভ করেন। ২০১৮ সালের ১৯ জুন বাংলাদেশ সরকার তাকে 'জাতীয় অধ্যাপক' হিসেবে নিয়োগ দেয়।
প্রারম্ভিক জীবন
আনিসুজ্জামান ১৯৩৭ সালের ১৮ ফেব্রুয়ারি পশ্চিমবঙ্গের ২৪ পরগনা জেলার বসিরহাটে জন্মগ্রহণ করেন। তার পিতার নাম এ টি এম মোয়াজ্জেম। তিনি ছিলেন বিখ্যাত হোমিও চিকিৎসক। মা সৈয়দা খাতুন গৃহিণী হলেও লেখালেখির অভ্যাস ছিল। পিতামহ শেখ আবদুর রহিম ছিলেন লেখক ও সাংবাদিক। আনিসুজ্জামানরা ছিলেন পাঁচ ভাই-বোন। তিন বোনের ছোট আনিসুজ্জামান, তারপর আরেকটি ভাই। বড় বোনও নিয়মিত কবিতা লিখতেন।
শিক্ষাজীবন
thumb|প্রধানমন্ত্রী শেখ হাসিনার কাছ থেকে পুরস্কার গ্রহণ করছেন আনিসুজ্জামান। আনিসুজ্জামান কলকাতার পার্ক সার্কাস হাইস্কুলে শিক্ষাজীবন শুরু করেন। এখানে তৃতীয় শ্রেণি থেকে সপ্তম শ্রেণি পর্যন্ত পড়ার পর বাংলাদেশে চলে আসেন এবং খুলনা জেলা স্কুলে অষ্টম শ্রেণীতে ভর্তি হন। এক বছর পর পরিবারের সাথে ঢাকায় চলে আসেন এবং প্রিয়নাথ হাইস্কুলে (বর্তমান নবাবপুর সরকারি উচ্চ বিদ্যালয়) ভর্তি হন। ১৯৫১ সালে এ বিদ্যালয় থেকে মাধ্যমিক ও ১৯৫৩ সালে জগন্নাথ কলেজ থেকে উচ্চ মাধ্যমিক সম্পন্ন করার পর ঢাকা বিশ্ববিদ্যালয়ে বাংলা বিভাগে ভর্তি হন। ১৯৫৬ সালে ঢাকা বিশ্ববিদ্যালয় থেকে স্নাতক ও ১৯৫৭ সালে একই বিষয়ে প্রথম শ্রেণিতে প্রথম স্থান অধিকার করে স্নাতকোত্তর ডিগ্রি অর্জন করেন। সে সময় বাংলা বিভাগের বিভাগীয় প্রধান ছিলেন ড. মুহম্মদ শহীদুল্লাহ ও শিক্ষক ছিলেন মুনীর চৌধুরী।
১৯৫৮ সালের ফেব্রুয়ারিতে তিনি বাংলা একাডেমির গবেষণা বৃত্তি লাভ করেন। একই বছর ঢাকা বিশ্ববিদ্যালয়ে ইংরেজ আমলের বাংলা সাহিত্যে বাঙালি মুসলমানের চিন্তাধারায় ১৭৫৭-১৯১৮ বিষয়ে পিএইচডি শুরু করেন। ১৯৫৯ সালে তিনি ঢাকা বিশ্ববিদ্যালয়ের বাংলা বিভাগের শিক্ষক হিসেবে যোগদান করেন। তিনি পাকিস্তান কেন্দ্রীয় সরকারের গবেষণা বৃত্তি লাভ করেন। ১৯৬৫ খ্রিষ্টাব্দে শিকাগো বিশ্ববিদ্যালয় থেকে উনিশ শতকের বাংলার সাংস্কৃতিক ইতিহাস: ইয়ং বেঙ্গল ও সমকাল বিষয়ে পোস্ট ডক্টরাল ডিগ্রি অর্জন করেন।
কর্মজীবন
thumb|আনিসুজ্জামান, ভারতের রাষ্ট্রপতি [[প্রণব মুখোপাধ্যায়ের কাছ থেকে পদ্মভূষণ পদক গ্রহণ করছেন।]] আনিসুজ্জামান ছিলেন ঢাকা বিশ্ববিদ্যালয়ে শিক্ষকতার মাধ্যমে তার কর্মজীবন শুরু করেন। ১৯৬৯ সালের জুনে চট্টগ্রাম বিশ্ববিদ্যালয়ে বাংলা বিভাগের রিডার হিসেবে যোগদান করেন। বাংলাদেশের স্বাধীনতা যুদ্ধ শুরু হলে তিনি ১৯৭১ সালের ৩১ মার্চ পর্যন্ত চট্টগ্রাম বিশ্ববিদ্যালয়ে অবস্থান করেন এবং পরবর্তীকালে ভারত গমন করে শরণার্থী শিক্ষকদের সংগঠন 'বাংলাদেশ শিক্ষক সমিতি'র সাধারণ সম্পাদকের দায়িত্ব পালন করেন। যুদ্ধকালীন গঠিত অস্থায়ী বাংলাদেশ সরকারের পরিকল্পনা কমিশনের সদস্য হিসেবে যোগ দেন। ১৯৭৪ - ৭৫ সালে কমনওয়েলথ অ্যাকাডেমি স্টাফ ফেলো হিসেবে তিনি লন্ডন বিশ্ববিদ্যালয়ের স্কুল অব ওরিয়েন্টাল অ্যান্ড আফ্রিকান স্টাডিজে গবেষণা করেন। ১৯৭৮ থেকে ১৯৮৩ সাল পর্যন্ত তিনি জাতিসংঘ বিশ্ববিদ্যালয়ের গবেষণা প্রকল্পে অংশ নেন।
১৯৮৫ সালে তিনি চট্টগ্রাম থেকে ঢাকা বিশ্ববিদ্যালয়ে চলে আসেন। ২০০৩ সালে ঢাকা বিশ্ববিদ্যালয় থেকে অবসর গ্রহণ করেন। পরে সংখ্যাতিরিক্ত অধ্যাপক হিসেবে আবার যুক্ত হন। তিনি মওলানা আবুল কালাম আজাদ ইনস্টিটিউট অফ এশিয়ান স্টাডিজ (কলকাতা), প্যারিস বিশ্ববিদ্যালয় এবং নর্থ ক্যারোলাইনা স্টেট ইউনিভার্সিটিতে ভিজিটিং ফেলো ছিলেন। এছাড়াও তিনি নজরুল ইনস্টিটিউট ও বাংলা একাডেমির সভাপতির দায়িত্ব পালন করেন।
তিনি শিল্পকলাবিষয়ক ত্রৈমাসিক পত্রিকা যামিনী এবং বাংলা মাসিকপত্র কালি ও কলম-এর সম্পাদকমণ্ডলীর সভাপতির দায়িত্ব পালন করেন। ১৯৬১ সালে রবীন্দ্র জন্মশতবর্ষ অনুষ্ঠানে তিনি সক্রিয়ভাবে অংশ নেন।
মৃত্যু
আনিসুজ্জামান ২০২০ সালের ১৪ মে ঢাকার সম্মিলিত সামরিক হাসপাতালে ৮৩ বছর বয়সে মৃত্যুবরণ করেন। তিনি বার্ধক্যজনিত, হৃদরোগ, কিডনি রোগ, প্রোস্টেট সমস্যা, রক্তে ইনফেকশনসহ নানা জটিলতায় ভুগছিলেন। তার মৃতদেহ থেকে নমুনা নিয়ে করোনা পরীক্ষা করা হলে জানা যায় তিনি করোনাভাইরাসে আক্রান্ত ছিলেন । আনিসুজ্জামানকে আজিমপুর কবরস্থানে বাবার কবরের পাশে সমাহিত করা হয়।
টাইগারপাস
টাইগারপাস বাংলাদেশের চট্টগ্রামে অবস্থিত পাহাড়-বৃক্ষ বেষ্টিত চিরহরিৎ এলাকা। সড়কের মোড়ে বাংলাদেশের জাতীয় পশু বেঙ্গল টাইগারের ভাস্কর্য রয়েছে। এছাড়াও রাস্তার একপাশে রয়েছে কৃত্রিম ঝরনা। টাইগারপাস মোড়ের পাশেই মোহাম্মদ ইউসুফ চৌধুরী সড়ক।
চারুকলা অনুষদ, উমিয়া বিশ্ববিদ্যালয়
চারুকলা অনুষদ (Konsthögskolan) উমিয়া বিশ্ববিদ্যালয়ের অধীন একটি সুইডীয় চারুকলা বিভাগ। উমান নদীর তীরবর্তী একটি প্রাক্তন কারখানাতে ১৯৮৭ সালে এটি প্রতিষ্ঠিত হয়। প্রতি বছর ১২ জন নতুন শিক্ষার্থী এই বিভাগে যোগদান করে এবং বর্তমানে এই অনুষদে মোট ৬০ জন শিক্ষার্থী পড়াশোনা করছেন। অনুষদটি উমিয়া চারুকলা চত্বরের একটি অংশ।
গবেষণা
এছাড়াও কলা একাডেমী জাতীয় শৈল্পিক গ্রাজুয়েট স্কুল-এর সাথে সম্পর্কযুক্ত হয়ে শিল্পসম্মত ভিত্তিতে গবেষণা সঞ্চালন ও একাধিক গবেষণামূলক কর্মসূচী পরিচালনা করে।
নির্মাণ
এর প্রশিক্ষণ উমিয়া গ্রাউন্ডউড-এর জন্য নির্মিত ভবন থেকেই করা হচ্ছিল যার ছদ্মরূপ ডিজাইন করেন সিগে ক্রনস্টেট (১৯০৯)। এই কারখানাটি ১৯১০ সালে শুরু হয় যখন শহরের প্রথম গুরুত্বপূর্ণ কারখানা চালু ও ১৯৫৪ সাল পর্যন্ত পরিচালিত হয়। স্লিপারিবিগনাডেন ফাইন আর্টস কলেজ প্রাঙ্গনে ১৯৮৬ সালে নির্মিত হয়, এবং এক বছর পরেই স্থানান্তর করা হয়।
বাংলাদেশ–মালদ্বীপ সম্পর্ক
বাংলাদেশ–মালদ্বীপ সম্পর্ক বলতে বাংলাদেশ এবং মালদ্বীপর মধ্যে দ্বিপাক্ষিক সম্পর্ককে বোঝায়। রিয়ার অ্যাডমিরাল আখতার হাবিব মালদ্বীপের বাংলাদেশ রাষ্ট্রদূত।
ইতিহাস
মালদ্বীপ এবং বাংলাদেশ তাদের কূটনৈতিক সম্পর্ক স্থাপন করে ২২ শে সেপ্টেম্বর ১৯৭৮ সালে। ২০০৮ সালে মালদ্বীপ বাংলাদেশে দূতাবাস চালু করে। ২০১১ সালে মালদ্বীপ সরকার দেশের সব বাংলাদেশি রপ্তানির উপর দায়িত্ব ছেড়ে দেয়। ২০১১ সালে বাংলাদেশ সেনাবাহিনী মালদ্বীপের ন্যাশনাল ডিফেন্স ফোর্স কে 7 টি সামরিক ট্রাক দিয়েছে। পররাষ্ট্র মন্ত্রণালয়ের বাজেট ৪০ শতাংশ কমে যাওয়ার কারণে মালদ্বীপ ২০১৪ সালের মার্চ মাসে বাংলাদেশে তার দূতাবাস বন্ধ করে দেয়।  বাংলাদেশ দূতাবাসের প্রাঙ্গণে অন্যান্য স্থানীয় খরচের জন্য ভাড়া দিতে প্রস্তাব দেয় কিন্তু মালদ্বীপ "বিনীতভাবে" তা  প্রত্যাখ্যান করে। ২০১৪ সালের ডিসেম্বরে মালদ্বীপের একমাত্র জল দেলেলিনেট প্ল্যানটিতে অগ্নিকাণ্ডের পর কাজ বন্ধ হয়ে গেলে বাংলাদেশ থেকে ১০০ হাজার লিটার পানি পাঠানো হয়। মালদ্বীপ জুলাই ২০১৫ সালে ঢাকায়  পুনরায় দূতাবাস উদ্বোধনের ইচ্ছা পোষণ করে।
অর্থনৈতিক সম্পর্ক
মালদ্বীপের একটি উল্লেখযোগ্য বাংলাদেশী অভিবাসী শ্রমিক জনসংখ্যা রয়েছে এবং বাংলাদেশ শ্রমিকদের স্থানান্তরের জন্য দেশটি উৎসাহিত করেছে। মালদ্বীপে বাংলাদেশের একটি দূতাবাস রয়েছে। মালদ্বীপের সরকার ২০০৯ সালে ১৬ হাজারেরও বেশি বাংলাদেশি নাগরিকদের অভিবাসন অবস্থা নিয়মিত করেছে। ২০১১ সালে মালদ্বীপে বাংলাদেশ রপ্তানি করেছে .৭২ মিলিয়ন মার্কিন ডলার এবং আমদানি করেছে ১.৪৬ মিলিয়ন মার্কিন ডলার। অফিসিয়াল হিসেব মতে মালদ্বীপে ৭০ থেকে ৮০ হাজার বাংলাদেশি আছে। ৩০ মার্চ ২০১৫ তারিখে বাংলাদেশী প্রবাসীরা বাংলাদেশ দূতাবাসের বাইরে দুই বাংলাদেশী প্রবাসীর মৃত্যুর প্রতিবাদ জানায়। মালদ্বীপ সরকার সতর্ক করে দেয় যে বিক্ষোভকারীরা তাদের ভিসা হারানোর ঝুঁকি নিচ্ছে। মালদ্বীপের মানবাধিকার কমিশনের সহ-সভাপতি আহমেদ তোলাল সরকারকে অসাংবিধানিক পদক্ষেপের কথা বলেন।
স্যাম চুই
স্যাম চুই (崔佳星 ; জন্ম ৭ নভেম্বর ১৯৮০) একজন চীনা বিমান চালনা বিষয়ক ও ভ্রমণ ভ্লগার, আলোকচিত্রশিল্পী এবং লেখক। তিনি এয়ার১, এয়ার২, এয়ার৩, এবং এয়ার৭৪৭ সহ চারটি বই লিখেছেন। চুই একজন ইউটিউব কন্টেন্ট স্রষ্টাও।
জীবনের প্রথমার্ধ
স্যাম চুই ১৯৮০ সালের ৭ নভেম্বর চীনের বেইজিংয়ে জন্মগ্রহণ করেন। তিনি যখন শিশু ছিলেন, তখন তার বাবা-মা হংকংয়ে চলে যান। কিশোর বয়সে, চুই প্রায়ই কাই টাক বিমানবন্দর (হংকং-এর পুরানো বিমানবন্দর) পরিদর্শন করতেন এবং বিমানের অবতরণ এবং উড্ডয়ন দেখতেন।
ইমরান আহমদ
প্রাথমিক জীবন
ইমরান আহমদ ১৯৪৮ সালের ২২ ফেব্রুয়ারি ভারতের আম্বালায় জন্মগ্রহণ করেন। তার পিতা ক্যাপ্টেন রশিদ আহমদ এবং মাতা কমরুন নেছা। তার বাড়ি সিলেট জেলার জৈন্তাপুর উপজেলার শ্রীপুরে। তিনি ১৯৬৪ সালে ফৌজদারহাট ক্যাডেট কলেজ থেকে মাধ্যমিক স্কুল সার্টিফিকেট এবং ১৯৬৬ সালে উচ্চ মাধ্যমিক সার্টিফিকেট পরীক্ষায় উত্তীর্ণ হন। তিনি ১৯৬৯ সালে ঢাকা বিশ্ববিদ্যালয় থেকে ভূগোল বিষয়ে স্নাতক সম্মান ডিগ্রি অর্জন করেন।
রাজনীতি
ইমরান আহমদ শেখ মুজিবুর রহমানের দ্বারা প্রভাবিত একজন রাজনীতিক। তিনি ১৯৮৬ সাল থেকে বাংলাদেশ আওয়ামী লীগের রাজনীতি ও জনসেবার সঙ্গে সরাসরি জড়িত আছেন। ইমরান আহমদ তৃতীয় (১৯৮৬), পঞ্চম (১৯৯১) , সেপ্টেম্বর ১৯৯৬ উপনির্বাচন , নবম (২০০৮) , দশম (২০১৪) এবং একাদশ জাতীয় সংসদ (২০১৮) নির্বাচনে সিলেট-৪ (জৈন্তাপুর, গোয়াইনঘাট, কোম্পানিগঞ্জ) আসনে সংসদ সদস্য নির্বাচিত হন। তিনি পঞ্চম জাতীয় সংসদে বিদ্যুৎ, জ্বালানী ও খনিজ সম্পদ মন্ত্রণালয় সম্পর্কিত স্থায়ী কমিটির সদস্য ছিলেন। তিনি সপ্তম জাতীয় সংসদে সরকারি প্রতিষ্ঠান কমিটির সভাপতি এবং বিদ্যুৎ, জ্বালানী ও খনিজ সম্পদ মন্ত্রণালয় সম্পর্কিত স্থায়ী কমিটির সদস্য হিসেবে দায়িত্ব পালন করেন। নবম জাতীয় সংসদে লাইব্রেরি কমিটি এবং পররাষ্ট্র মন্ত্রণালয় সম্পর্কিত স্থায়ী কমিটির সদস্য হিসেবে তিনি দায়িত্ব পালন করেছেন। দশম জাতীয় সংসদে তিনি ডাক, টেলিযোগাযোগ ও তথ্য প্রযুক্তি মন্ত্রণালয় সম্পর্কিত স্থায়ী কমিটির সভাপতি এবং বিজ্ঞান ও প্রযুক্তি মন্ত্রণালয় সম্পর্কিত স্থায়ী কমিটির সদস্য হিসেবে দায়িত্ব পালন করেছেন। ডাক, টেলিযোগাযোগ ও তথ্য প্রযুক্তি মন্ত্রণালয় সম্পর্কিত স্থায়ী কমিটির সভাপতির দায়িত্ব পালনকালীন সময় মহাকাশে বঙ্গবন্ধু স্যাটেলাইট উৎক্ষেপনে উদ্যোগী ভূমিকা পালন করেন।
জাতীয় সংসদ নির্বাচন-২০১৮
২০১৮ সালের ৩০ ডিসেম্বর অনুষ্ঠিত একাদশ জাতীয় সংসদ নির্বাচনে ইমরান আহমদ সিলেট-৪ আসন থেকে নির্বাচনে অংশগ্রহণ করেন। তিনি ২ লাখ ২৩ হাজার ৬৭২টি ভোট পেয়ে বিজয়ী হন। তার নিকটতম প্রতিদ্বন্দী দিলদার হোসেন সেলিম ৯৩ হাজার ৪৪৮ ভোট পেয়েছিলেন। দিলদার হোসেন সেলিম বিএনপি মনোনীত প্রার্থী হিসেবে নির্বাচনে অংশগ্রহণ করেছিলেন।
এমপি ইমরান আহমদ একাদশ সংসদের মন্ত্রিপরিষদে প্রথমে প্রবাসী কল্যাণ ও বৈদেশিক কর্মসংস্থান প্রতিমন্ত্রী ও পরে মন্ত্রীর দায়িত্ব পান।
কর্মজীবন
ইমরান আহমেদ পেশায় একজন ব্যবসায়ী। তার একটি চা বাগান ও কনসালটেন্সি ব্যবসা আছে। তিনি সিলেট অঞ্চলের অন্যতম ধনী ও প্রভাবশালী ব্যবসায়ী। তিনি ১৯৭০ সালে জেমস্ ফিনলের চা বাগানে তার কর্মজীবন শুরু করেন। বর্তমানে তিনি শ্রীপুর টি গার্ডেন' নামে নিজের চা বাগান পরিচালনা করছেন।
পারিবারিক জীবন
ইমরানের স্ত্রী ড. নাসরীন আহমাদ ঢাকা বিশ্ববিদ্যালয়ের অধ্যাপক ও উপ-উপাচার্য পদে আছেন। তারা এক পুত্র ও এক কন্যা সন্তান।
মদনপুর ইউনিয়ন, নেত্রকোণা সদর
মদনপুর ইউনিয়ন বাংলাদেশের ময়মনসিংহ বিভাগের নেত্রকোণা জেলার সদর উপজেলার অন্তর্গত একটি ঐতিহাসিক এবং গুরুত্বপূর্ণ একটি ইউনিয়ন ।
শিক্ষা
শিক্ষার হার :
মোনাকীয় ফুটবল ফেডারেশন
মোনাকীয় ফুটবল ফেডারেশন (Fédération monégasque de football, Monégasque Football Federation; এছাড়াও সংক্ষেপে এমএফএফ নামে পরিচিত) হচ্ছে মোনাকোর ফুটবলের সর্বোচ্চ নিয়ন্ত্রক সংস্থা। এই সংস্থাটি ২০০০ সালের ২৭শে এপ্রিল তারিখে প্রতিষ্ঠিত হয়েছে। এটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি। এই সংস্থার সদর দপ্তর মোনাকোতে অবস্থিত।
মদনপুর ইউনিয়ন, নেত্রকোণা সদর
শিক্ষা
শিক্ষা প্রতিষ্ঠান
মোনাকীয় ফুটবল ফেডারেশন
এই সংস্থাটি মোনাকোর পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে প্রিন্স রেনিয়ে তৃতীয় চ্যালেঞ্জ, মোনাকো ট্রফি এবং মোনাকীয় চ্যালেঞ্জের মতো প্রতিযোগিতার সকল কার্যক্রম পরিচালনা করে। বর্তমানে মোনাকীয় ফুটবল ফেডারেশনের সভাপতির দায়িত্ব পালন করছেন ফ্রাংক ব্রাসোয়া।
মদনপুর ইউনিয়ন, নেত্রকোণা সদর
ঐতিহাসিক দর্শনীয় স্থান।
হযরত শাহ সুলতান কমর উদ্দিন রুমি (রহঃ)এর মাজার শরীফ,মদনপুর,নেত্রকোনা।
জনপ্রতিনিধি
বর্তমান চেয়ারম্যান-
লামিন গেসামা
লামিন গেসামা (জন্ম: ২০ অক্টোবর ১৯৮৯) হলেন সেনেগালের একজন পেশাদার ফুটবলার, যিনি তুর্কি ক্লাব আলানয়াস্পোর এবং সেনেগাল জাতীয় দলের হয়ে একজন রক্ষণভাগের খেলোয়াড় হিসেবে খেলেন।
আন্তর্জাতিক ক্যারিয়ার
গেসামা কখনোই ফ্রান্স যুব পর্যায়ের দলের হয়ে খেলেননি। যদিও, ওলাঁপিক লিয়োনে তার অসাধারণ খেলার মাধ্যমে তিনি ফ্রান্স অনূর্ধ্ব-২১ দল হতে আশ্চর্যজনকভাবে ডাক পান, যারা ২০০৯ উয়েফা ইউরোপিয়ান অনূর্ধ্ব-২১ ফুটবল চ্যাম্পিয়নশিপের পর নতুন করে দল সাজাচ্ছিল। তিনি ডেনমার্কের বিরুদ্ধে ম্যাচের জন্য দলে ডাক পান। তিনি ম্যাচের ৮২তম মিনিটে বদল হওয়ার পূর্বে, ফ্রান্স অনূর্ধ্ব-২১ দলের হয়ে একজন রাইট ব্যাক হিসেবে খেলা শুরু করেছিলেন, উক্ত ম্যাচে তার দল ১–০ গোলে জয়লাভ করে।
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত সেনেগালের ২৩ সদস্যের দলের স্থান পান।
অপাদান কারক
ভাষাবিজ্ঞানের পরিভাষায়, অপাদান কারক বলতে এমন একটি উপায় বোঝায়, যার সাহায্যে বাক্যস্থিত কোনো শব্দের রূপ পরিবর্তন করে বা অন্য কোনো উপায়ে শব্দটির সাথে বাক্যের অন্যান্য অংশের সাথে বিশেষ এক ধরনের সম্পর্ক স্থাপন করা হয়। সাধারণভাবে, যা থেকে কিছু বিচ্যুত, জাত, বিরত, আরম্ভ, উৎপন্ন, দূরীভূত ও রক্ষিত হয় এবং যা দেখে কেউ ভীত হয়, তাকেই অপাদান কারক বলে। অপাদান কারক মূলত বিশেষ্য পদ এবং এর সাথে সম্পর্কিত পদ যেমন বিশেষণ বা সর্বনাম এর উপর প্রযুক্ত হয়।
অপাদান কারক দিয়ে সাধারণত কোনো কিছু থেকে সরে যাওয়া অর্থ বোঝানো হয়। বাংলা ভাষাতে বিশেষ্যের পরে হতে, থেকে,চেয়ে (পঞ্চমী বিভক্তি), দিয়া, দিয়ে (তৃতীয়া বিভক্তি) ইত্যাদি অনুসর্গ ব্যবহার করে সাধারণত অপাদান কারক বোঝানো হয়।
উদাহরণ:
বিচ্যুত: গাছ থেকে পাতা পড়ে। মেঘ থেকে বৃষ্টি পড়ে।
গৃহীত: শুক্তি থেকে মুক্তো মেলে। দুধ থেকে দই হয়।
জাত: জমি থেকে ফসল পাই। খেঁজুর রসে গুড় হয়।
বিরত: পাপে বিরত হও।
দূরীভূত: দেশ থেকে পঙ্গপাল চলে গেছে।
উৎপন্ন: তিলে তৈল হয়।
ভীত: বাঘকে ভয় পায় না কে? চোরের ভয়ে ঘুম আসে না।
ব্যবহার
অর্থভেদে:
মিশন: ইম্পসিবল
থাম্ব|টম ক্রুজ, অনিল কাপুর এবং পলা প্যাটন 'মিশন ইম্পসিবল - ঘোস্ট প্রোটোকল'-এর বিশেষ স্ক্রিনিং থেকে মিশন: ইম্পসিবল হলো ইম্পসিবল মিশন ফোর্স (আইএমএফ) নামে পরিচিত একটি কাল্পনিক গোপন গুপ্তচর সংস্থা ভিত্তিক একটি মাল্টিমিডিয়া ফ্র্যাঞ্চাইজি ধারাবাহিক। ১৯৯৬ সালে একই নামে একটি টেলিভিশন ধারাবাহিক ৭ মৌসুম ধরে চলেছিল এবং ১৯৯৮ সালে পুনরায় দুটি মৌসুম পুনরুদ্ধার করা হয়েছিল। এটি ১৯৯৬ সালে টম ক্রুজ অভিনীত মিশন: ইম্পসিবল চলচ্চিত্র সিরিজকে অনুপ্রাণিত করেছিল। ২০১১ সালের মধ্যে, ফ্র্যাঞ্চাইজিটি ৪ বিলিয়ন ডলারের বেশি আয় করেছে। মিশন ইম্পসিবল সর্বকালের সর্বাধিক উপার্জনকারী মিডিয়া ফ্র্যাঞ্চাইজিগুলির মধ্যে একটি।
১৯৩৪ ফিফা বিশ্বকাপ
১৯৩৪ ফিফা বিশ্বকাপ (ইংরেজি: 1934 FIFA World Cup) ইতালিতে অনুষ্ঠিত ফিফা বিশ্বকাপ ফুটবলের ২য় আসর যা ১৯৩৪ সালের ২৭ মে তৈকে ১০ জুন তারিখ পর্যন্ত প্রতিযোগিতা আকারে অনুষ্ঠিত হয়েছিল। চূড়ান্ত খেলায় চেকোস্লোভাকিয়াকে ২-১ গোলের ব্যবধানে পরাভূত করে ইতালি প্রথমবারের মতো বিশ্বকাপ বিজয়ী হয়।
অংশগ্রহণকারী দল
নিচের ১৬টি দল বিশ্বকাপের মূলপর্বে অংশগ্রহণের সুযোগ পেয়েছিল।
নিউয়ে ফুটবল অ্যাসোসিয়েশন
নিউয়ে ফুটবল অ্যাসোসিয়েশন (Niue Island Soccer Association; এছাড়াও সংক্ষেপে এনআইএসএ নামে পরিচিত) হচ্ছে নিউয়ের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৬০ সালে প্রতিষ্ঠিত হয়েছে। এটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি, এর পাশাপাশি প্রতিষ্ঠার ৪৬ বছর পর ২০০৬ সালে সংস্থাটি তাদের আঞ্চলিক সংস্থা ওএফসির সহযোগী সদস্যপদ লাভ করে। এই সংস্থার সদর দপ্তর নিউয়ে অবস্থিত।
এই সংস্থাটি নিউয়ের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে নিউয়ে ফুটবল টুর্নামেন্টের মতো প্রতিযোগিতার সকল কার্যক্রম পরিচালনা করে।
জাস্টিন ভন
জাস্টিন টমাস কডওয়েল ভন (Justin Vaughan; জন্ম: ৩০ আগস্ট, ১৯৬৭) হেয়ারফোর্ডে জন্মগ্রহণকারী ইংরেজ বংশোদ্ভূত প্রথিতযশা ও সাবেক নিউজিল্যান্ডীয় আন্তর্জাতিক ক্রিকেটার।  নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৯২ থেকে ১৯৯৭ সময়কালে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন।
ঘরোয়া প্রথম-শ্রেণীর নিউজিল্যান্ডীয় প্রথম-শ্রেণীর ক্রিকেটে অকল্যান্ড ও ইংরেজ কাউন্টি ক্রিকেটে গ্লুচেস্টারশায়ার দলের প্রতিনিধিত্ব করেছেন তিনি। দলে তিনি মূলতঃ বামহাতি মাঝারিসারির ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন জাস্টিন ভন।
প্রথম-শ্রেণীর ক্রিকেট
১৯৮৯-৯০ মৌসুম থেকে ১৯৯৬-৯৭ মৌসুম পর্যন্ত জাস্টিন ভনের প্রথম-শ্রেণী খেলোয়াড়ী জীবন চলমান ছিল। এ সময়কালে অকল্যান্ড ও গ্লুচেস্টারশায়ারের পক্ষে প্রথম-শ্রেণীর ক্রিকেটে অংশ নিয়েছিলেন তিনি। অকল্যান্ড দলকে সুচারূভাবে নেতৃত্ব দিয়েছেন তিনি।
সমগ্র খেলোয়াড়ী জীবনে ছয়টিমাত্র টেস্টে অংশগ্রহণ করার সুযোগ পেয়েছিলেন জাস্টিন ভন। এছাড়াও, আঠারোটি একদিনের আন্তর্জাতিকে অংশ নিয়েছেন।  ২৭ নভেম্বর, ১৯৯২ তারিখে মোরাতুয়ায় স্বাগতিক শ্রীলঙ্কার বিপক্ষে টেস্ট ক্রিকেটে অভিষেক ঘটে তার। ২৪ জানুয়ারি, ১৯৯৭ তারিখে অকল্যান্ডে নিজ মাতৃভূমি ইংল্যান্ডের বিপক্ষে সর্বশেষ টেস্টে অংশগ্রহণ করেন।
অবসর
এপ্রিল, ২০০৭ সালে নিউজিল্যান্ড ক্রিকেট (এনজেডসি) কর্তৃক প্রধান নির্বাহী হিসেবে মনোনীত হন। ৫ জুন, ২০০৭ তারিখে ঘোষিত এ পদে মার্টিন স্নেডেনের স্থলাভিষিক্ত হন। নভেম্বর, ২০১১ সালে পারিবারিক কারণ দেখিয়ে এ দায়িত্ব থেকে পদত্যাগের কথা ঘোষণা করেন তিনি।
অকল্যান্ডভিত্তিক চিকিৎসা প্রযুক্তিবিষয়ক প্রতিষ্ঠান ব্রেইঞ্জ ইনস্ট্রুম্যান্টসের প্রধান নির্বাহী হিসেবে কাজ করেছিলেন। চিকিৎসক হিসেবে পেশাদারী পর্যায়ে যুক্ত রয়েছেন।
খেলার ধরন
তার খেলোয়াড়ী জীবন তেমন উজ্জ্বল ছিল না। প্রাদেশিক পর্যায়ে প্রথম-শ্রেণীর ক্রিকেটে তিনি মূলতঃ মাঝারিসারিতে ব্যাটিংয়ে নামতেন। রান সংগ্রহের লক্ষ্যে স্কয়ার-অনের দিকে নজর রেখে ব্যাটিং কর্ম পরিচালনা করতেন জাস্টিন ভন। সীমিত ওভারের খেলায় তিনি অধিকতর সফল ছিলেন। এ পর্যায়ে মিডিয়াম পেস বোলিংয়ে মিতব্যয়ী রান খরচ করতেন। ধীরলয়ে চলা নিউজিল্যান্ড দলে তার অন্তর্ভূক্তি প্রায়শঃই অন্য খেলোয়াড়ের কারণে বেশ কষ্টকর হতো।
জন্মকালীন জাস্টিন টমাস কডওয়েল ভন হলেও জন্ম সনদে টমাস জাস্টিন কডওয়েল ভন নামে নিবন্ধিত হয়েছেন। ব্যক্তিগত জীবনে বিবাহিত তিনি। নাতালি, জেমিমা ও ব্রুনো নাম্নী তিন কন্যা সন্তানের জনক তিনি।
অপশ্রুতি
থাম্ব|এটি অপশ্রুতি এর একটি উদাহরণ অপশ্রুতি (Apophony বা Ablaut) বলতে কোন শব্দের স্বরধ্বনি বা ব্যঞ্জনধ্বনির যে পরিবর্তনের মাধ্যমে শব্দটির ব্যাকরণিক ভূমিকা পরিবর্তন ঘটে, তাকে বোঝায়।
উদাহরণস্বরূপ, ইংরেজি ভাষাতে নিচের উদাহরণগুলির মত করে স্বরধ্বনির পরিবর্তনের মাধ্যমে ক্রিয়ার কাল, সকর্মকতা/অকর্মকতা কিংবা বিশেষ্যের বচনের পরিবর্তন নির্দেশিত হতে পারে।
একইভাবে ব্যঞ্জনধ্বনির পরিবর্তনের মাধ্যমেও ব্যাকরণিক পার্থক্য নির্দেশ করা সম্ভব।
মোহাম্মদ হোসেন (দ্ব্যর্থতা নিরসন)
মোহাম্মদ হোসেন নামটি নিম্নের ব্যক্তিবর্গকে নির্দেশ করতে পারেঃ
নিখিল কুমার ব্যানার্জি
নিখিল কুমার ব্যানার্জি একজন ভারতীয় চিকিৎসক ও রাজনীতিবিদ ছিলেন যিনি সর্বভারতীয় তৃণমূল কংগ্রেসের রাজনীতির সাথে যুক্ত ছিলেন। তিনি ২০১১ সাল থেকে ২০১৬ সাল পর্যন্ত পশ্চিমবঙ্গ বিধানসভায় দুর্গাপুর পূর্ব বিধানসভা কেন্দ্রের বিধায়ক হিসেবে দায়িত্ব পালন করেছেন। তিনি ২০১৭ সালের ১৫ নভেম্বর হৃদরোগে আক্রান্ত হয়ে ৬৭ বছর বয়সে মৃত্যুবরণ করেন।
মোল্লা জালাল উদ্দীন আহমেদ
মোল্লা জালাল উদ্দীন আহমেদ (১৯২৬-১৯৭৯) বাংলাদেশ আওয়ামী লীগের রাজনীতিবিদ এবং সাবেক ভূমি মন্ত্রী। তিনি শেখ মুজিবুর রহমানের আমলে মন্ত্রী ছিলেন।
প্রাথমিক জীবন
মোল্লা জালাল উদ্দীন আহমেদ গোপালগঞ্জ জেলার সদর উপজেলার বড়ফা গ্রামে ১৯২৬ সালের ১ ফেব্রুয়ারি জন্মগ্রহণ করেন। তিনি পেশায় একজন আইনজীবী ছিলেন। ১৯৫২ সাল ঢাকা বিশ্ববিদ্যালয় থেকে রাষ্ট্রবিজ্ঞানে এমএ ডিগ্রী এবং ১৯৫৩ সালে একই বিশ্ববিদ্যালয় থেকে এলএলবি ডিগ্রী অর্জন করেন। পড়াশোনা শেষ করে ঢাকা কোর্টে আইন পেশায় যোগ দেন।
রাজনীতি
ছাত্র অবস্থা থেকেই মোল্লা জালাল উদ্দীন আহমেদ রাজনীতিতে সক্রিয় হয়ে উঠেন। তিনি বঙ্গীয় মুসলিম ছাত্রলীগের সদস্য ছিলেন। ১৯৪১ সালে তাকে ফরিদপুর শহর শাখার সভাপতি করা হয়। এরপর জেলা শাখার সাংগঠনিক সম্পাদক, সিলেট রেফারেন্ডামে নেতৃত্বদানকারী এবং আওয়ামী মুসলিম লীগের প্রতিষ্ঠাতা-সদস্যদের একজন ছিলেন। ১৯৪৯ সালে ঢাকা বিশ্ববিদ্যালয়ের নিম্নবেতনভুক কর্মচারীদের ধর্মঘট চলছিলো, তিনি উক্ত ধর্মঘটে সমর্থন করেন ও আন্দোলন পরিচালনার দায়ে তিনি সলিমুল্লাহ মুসলিম হল থেকে বহিষ্কৃত হন। ১৯৬৪ থেকে ১৯৭২ সাল পর্যন্ত তিনি আওয়ামী লীগের কার্যনির্বাহী কমিটির সদস্য ছিলেন।
ভাষা আন্দোলন ও মুক্তিযুদ্ধে যোগদান
ভাষা আন্দোলনে তিনি সক্রিয় ভূমিকা পালন করেন। তিনি একজন ভাষা সৈনিক। ১৯৬৬ সালে বঙ্গবন্ধুর ছয়দফা আন্দোলনকালে নিরাপত্তা আইনে তিনি গ্রেফতার হন। তাকে জেলে বন্দি রাখা হয়। ১৯৬৮ সালে জেল থেকে মুক্তিলাভ করেন। ১৯৬৯ সালে প্রেসিডেন্ট আইয়ুব খান কর্তৃক রাওয়ালপিন্ডি গোলটেবিল বৈঠকে আওয়ামী লীগের প্রতিনিধি হিসেবে যোগ দেন। ১৯৭০ সালে তিনি পাকিস্তান জাতীয় পরিষদের সদস্য নির্বাচিত হন। ১৯৭১ সালে মুক্তিযুদ্ধ চলাকালে মুজিবনগর সরকারের দূত হিসেবে মধ্যপ্রাচ্য সফর করেন। বৈরুতে তিনি বাংলাদেশ মিশনের প্রধান ছিলেন। ১৯৭৩ সালে ফরিদপুর-১১ আসনে উপনির্বাচনে এবং ১৯৭৯ সালের সাধারণ নির্বাচনে তিনি জাতীয় সংসদ সদস্য নির্বাচিত হন। ১৯৭২-৭৩ সালে তিনি আওয়ামী লীগ সরকারের ডাক, তার ও টেলিফোন দফতরের এবং পরে বন, মৎস্য ও পশুপালন, ভূমি রাজস্ব ও ভূমি সংস্কার মন্ত্রীর দায়িত্ব পালন করেন।
মৃত্যু
১৯৭৪ সালে স্বাস্থ্যগত কারণে তিনি মন্ত্রিসভা থেকে পদত্যাগ করেন। ১৯৭৯ সালে আঠারো ডিসেম্বর ঢাকায় তার মৃত্যু হয়।
হার্জেগ-বসনিয়া ফুটবল ফেডারেশন
হার্জেগ-বসনিয়া ফুটবল ফেডারেশন (Football Federation of Herzeg-Bosnia; এছাড়াও সংক্ষেপে এফএফএইচবি নামে পরিচিত) হার্জেগ-বসনিয়া ক্রোয়েশীয় প্রজাতন্ত্রের ফুটবলের সর্বোচ্চ নিয়ন্ত্রক সংস্থা ছিল। এই সংস্থাটি ১৯৯৩ সালে প্রতিষ্ঠিত হয়েছে। এটি ফুটবলের সর্বোচ্চ সংস্থা ফিফার সদস্যপদ লাভ করেনি। এই সংস্থার সদর দপ্তর হার্জেগ-বসনিয়া ক্রোয়েশীয় প্রজাতন্ত্রে ছিল। ধারণা করা হয় যে, ২০০১ সালে এই সংস্থাটি বিলুপ্ত হয়েছে, কেননা উক্ত সময়ের পর এই সংস্থার কোন কার্যক্রম লক্ষ্য করা যায়নি।
এই সংস্থাটি হার্জেগ-বসনিয়া ক্রোয়েশীয় প্রজাতন্ত্রের শীর্ষ স্তরের ফুটবল লীগের মতো প্রতিযোগিতার সকল কার্যক্রম পরিচালনা করতো।
কেতিকা শর্মা
কেতিকা শর্মা (জন্ম: ২৪ ডিসেম্বর, ১৯৯৫) একজন ভারতীয় চলচ্চিত্র অভিনেত্রী, যিনি মূলত তেলুগু চলচ্চিত্রে অভিনয় করেন। তিনি পুরী জগন্নাথের প্রোডাকশন ব্যানারের চলচ্চিত্র রোমান্টিক-এর মাধ্যমে তেলুগু চলচ্চিত্রে অভিষেক করেন এবং তার প্রথম চলচ্চিত্রটি মুক্তির আগেই তিনি নাগা শৌর্যের লক্ষ্য চলচ্চিত্রেও অভিনয়ের সুযোগ অর্জন করেছিলেন। তিনি রোমান্টিক (২০২১) এবং লক্ষ্য (২০২১) চলচ্চিত্রে অভিনয়ের জন্য তিনি পরিচিত।
প্রারম্ভিক জীবন
কেতিকা শর্মা পড়াশোনা শেষ করে মডেলিং শুরু করেন। কেতিকা তার ডাবম্যাশ ভিডিও ক্লিপের কারণে সোশ্যাল মিডিয়ায় ভাইরাল হয়েছিলেন। তিনি ২০১৬ সালে থাগ লাইফ-এর ভাইরাল ইউটিউব ভিডিওর মাধ্যমে অনেক বেশি জনপ্রিয় হয়ে ওঠেন এবং সোশ্যাল মিডিয়াতে ব্যাপক জনপ্রিয়তা অর্জন করেন।
লুও ইয়ানলিন
লুও ইয়ানলিন ছিলেন চীনের বিদ্যালয়ের শিক্ষক। ১৯৮৮ থেকে ২০০৬ সালে মধ্যে ৩৯ জন বালিকাকে যৌন নিপীড়ন এবং ধর্ষণের দায়ে তাকে মৃত্যুদন্ড দেয়া হয়েছে।
লুও উত্তর-পশ্চিম চীনের গানসু প্রদেশের তিনটি প্রাথমিক বিদ্যালয়ে কাজ করেছেন। তিনি যাদের উপর অত্যচার করতেন তাদের বয়স ৭ থেকে ১৪ বছরের মধ্যে ছিল।
গ্রেপ্তারের সময় লুও একজন স্কুলের অধ্যক্ষ ছিলেন। তার অপরাধের সব স্বীকারোক্তির পর ৪ জুলাই, ২০০৭ সালে তাকে মৃত্যুদন্ড প্রদান করা হয় আদালতের মতে, "লুওর অপরাধগুলি অল্পবয়সী মেয়েদের মানসিক ও শারীরিক স্বাস্থ্যের মারাত্মক ক্ষতি করেছে, স্বাভাবিক শিক্ষাকে ব্যাহত করেছে এবং সমাজে অত্যন্ত নেতিবাচক প্রভাব ফেলেছে।"
লুওয়ের মৃত্যুদন্ড ১০ সেপ্টেম্বর, ২০০৮ সালে গানসু প্রদেশে কার্যকর করা হয়।
কালিয়ারা গাবরাগাতি ইউনিয়ন
কালিয়ারা গাবরাগাতি ইউনিয়ন বাংলাদেশের ময়মনসিংহ বিভাগের নেত্রকোণা জেলার সদর উপজেলার অন্তর্গত একটি ইউনিয়ন।
অবস্থান ও সীমানা
কালিয়ারা গাবরাগাতী ইউনিয়নের পূর্বে বারহাট্টা উপজেলা পশ্চিমে পূর্বধলা উপজেলা উত্তরে দূর্গাপুর ও কলমাকান্দা উপজেলা ও দক্ষিণে নেত্রকোণা সদর উপজেলা অবস্থিত।
ইতিহাস
ইউনিয়নের অন্তর্ভুক্ত গ্রামের তালিকা:
আয়তন ও জনসংখ্যা
শিক্ষা প্রতিষ্ঠান: উচ্চ বিদ্যালয়: প্রাথমিক বিদ্যালয়:
জনপ্রতিনিধি
বর্তমান চেয়ারম্যান-
মারাকাইবো
মারাকাইবো হল মারাকাইবো হ্রদকে ভেনেজুয়েলা উপসাগরের সঙ্গে সংযুক্তকারী প্রণালীর পশ্চিম তীরে অবস্থিত উত্তর-পশ্চিম ভেনেজুয়েলার একটি শহর ও পৌরসভা। এটি জাতীয় রাজধানী কারাকাসের পরে ভেনেজুয়েলার দ্বিতীয় বৃহত্তম শহর এবং জুলিয়া রাজ্যের রাজধানী শহর। শহরের জনসংখ্যা আনুমানিক ২৬,৫৮,৩৫৫ জন এবং ২০১০ সালের হিসাবে মহানগর অঞ্চলের জনসংখ্যা আনুমানিক ৫২,৭৮,৪৪৮ জন। মারাকাইবোর ডাকনাম "সূর্যের প্রিয় ভূমি" (স্প্যানিশ: লা তিয়েরা দেল সোল আমাদা)।
মারাকাইবো হ্রদের তীরে গড়ে ওঠা পেট্রোলিয়াম শিল্পের কারণে মারাকাইবোকে ভেনেজুয়েলার পশ্চিম অংশের অর্থনৈতিক কেন্দ্র হিসেবে বিবেচনা করা হয়। এটিকে কখনও কখনও "দ্য ফার্স্ট সিটি অব ভেনিজুয়েলা" নামেও পরিচিত করা হয়, কারণ যেখানে ভেনিজুয়েলা নামের উৎপত্তি হয়েছে বলে দাবি করা হয় সেই মারাকাইবো হ্রদের তীরে অবস্থিত হওয়ার পাশাপাশি ভেনেজুয়েলার প্রথম শহর হিসেবে বিদ্যুত সহ বিভিন্ন ধরনের জনসেবা এই শহরে গ্রহণ করা হয়েছিল।
এলাকার আশেপাশে প্রাথমিক আদিবাসী বংশোদ্ভূত আরাওয়াক ও ক্যারিবদের বসতি ছিল। মারাকাইবোর প্রতিষ্ঠার সময়টি বিতর্কিত। ক্যাপ্টেন অ্যামব্রোসিও আলফিঙ্গার দ্বারা ১৫২৯ সালে এবং ক্যাপ্টেন আলোনসো পাচেকোর দ্বারা ১৫৬৯ সালে—শহরটি খুঁজে পাওয়ার ব্যর্থ প্রচেষ্টা হয়েছিল। শহরটি ক্যাপ্টেন পেদ্রো মালদোনাদো দ্বারা ১৫৭৪ সালে নুয়েভা জামোরা দে লা লেগুনা ডি মারাকাইবো হিসাবে প্রতিষ্ঠিত হয়, শহরটি হ্রদের মাথায় জিব্রাল্টার জলদস্যুদের দ্বারা ১৬৬৯ সালে ধ্বংস হয়ে যাওয়ার পরে অভ্যন্তরীণ বসতিসমূহের জন্য একটি স্থানান্তর বিন্দু হয়ে ওঠে। ১৭তম শতকের প্রথম দশক পর্যন্ত প্রথম শহরের বসতি স্থাপন করা হয়নি। ১৯১৭ সালে পেট্রোলিয়াম আবিষ্কৃত হয়, যা অভিবাসনের মাধ্যমে জনসংখ্যার একটি বড় বৃদ্ধির দিকে পরিচালিত করে।
মারাকাইবো শহরের উড়ান পরিষেবা লা চিনিতা আন্তর্জাতিক বিমানবন্দর দ্বারা পরিবেশিত হয়। জেনারেল রাফায়েল উর্দানেতা সেতু মারাকাইবোকে দেশের বাকি অংশের সাথে সংযুক্ত করেছে। লা চিকুইনকুইরা চার্চ নামের ক্যাথলিক গির্জাটি শহরের মধ্যেই রয়েছে।
পরম গাঠনিক উপাদান
ভাষাবিজ্ঞানের পরিভাষায় পরম গাঠনিক উপাদান (Absolute Construction) বলতে বাক্যের তেমন একটি গাঠনিক উপাদানকে বোঝায়, যা বাক্যের বাকী অংশ থেকে পৃথক বা বিচ্ছিন্ন।
ইংরেজি ভাষাতে বিশেষণ ও ক্রিয়াবিশেষণগুলিকে এভাবে ব্যবহার করা যায়। যেমন - Nevertheless, the inevitable happened. বাক্যটিতে nevertheless ক্রিয়াবিশেষণটিকে একটি পরম গাঠনিক উপাদান হিসেবে ব্যবহার করা হয়েছে। একইভাবে Hungry, she let out a scream. বাক্যটিতে Hungry বিশেষণটি একটি পরম গাঠনিক উপাদান।
প্রথম উইলিয়াম (ইংল্যান্ড)
প্রথম উইলিয়াম বা দিগ্‌বিজয়ী উইলিয়াম (William the Conqueror; আনু. ১০২৮ - ৯ই সেপ্টেম্বর, ১০৮৭) ছিলেন ইংল্যান্ডের প্রথম নরমান রাজা। তিনি ১০৬৬ থেকে ১০৮৭ সালে তার মৃত্যু পর্যন্ত শাসন করেছেন। তিনি ১০৬৬ সালে মাত্র কয়েক হাজার সৈন্য নিয়ে ইংল্যান্ডের সিংহাসন দখল করে নেন। সেই থেকে আজ পর্যন্ত কোনো শক্তিই ইংল্যান্ড দখল করতে পারে নি।
উইলিয়াম নরমান্ডির ডিউক প্রথম রবার্টের সন্তান। রবার্ট অবিবাহিত ছিলেন। উইলিয়াম রবার্টের পরিচারিকা হারলেভার গর্ভে জন্মগ্রহণ করেন। রবার্টের অবৈধ সন্তান হওয়ার তার মৃত্যুর পর উইলিয়ামের উত্তরাধিকার সম্পর্কিত ঝামেলা পোহাতে হয়। তার শৈশবে ও কৌশরে নরমানের অভিজাত পরিবারদের মধ্যে দ্বন্দ্ব লেগে ছিল। ১০৪৭ সালে উইলিয়াম এই বিদ্রোহ দমনে সফল হন এবং তার কর্তৃত্ব স্থাপন শুরু করেন। ১০৫০-এর দশকে ফ্লান্ডার্সের মাটিল্ডার সাথে তার বিবাহের ফলে ক্ষমতাধর মিত্রের সাথে তার যোগসূত্র স্থাপিত হয়। তার বিবাহের সময় তিনি তার সমর্থক, বিশপ ও অ্যাবটদের নরমান চার্চে একত্রিত করেন। ক্ষমতার একত্রীকরণের ফলে তিনি তার রাজত্ব সম্প্রসারণ করতে থাকেন এবং ১০৬২ সালে উইলিয়াম তার পার্শ্ববর্তী মাইন কাউন্টি দখল করেন।
১০৫০-এর দশক ও ১০৬০-এর দশকের শুরুর দিকে উইলিয়াম ইংল্যান্ডের রাজসিংহাসনের দাবীদার হয়ে ওঠেন। সেসময়ে সিংহাসনে অধিষ্ঠিত ছিলেন এডওয়ার্ড। অন্যান্য দাবীদার ছিলেন ক্ষমতাধর ইংরেজ আর্ল হ্যারল্ড গডউইনসন। এডওয়ার্ড ১০৬৬ সালে মৃত্যুশয্যায় তাকে পরবর্তী রাজা বলে ঘোষণা দিয়ে যান। উইলিয়াম বলেন এডওয়ার্ড তাকে পূর্বে সিংহাসনের ভার দেওয়ার কথা বলেছিলেন এবং হ্যারল্ড তাকে সমর্থন দেওয়ার শপথ নিয়েছিলেন। উইলিয়াম তার সৈন্যদল নিয়ে ১০৬৬ সালের সেপ্টেম্বর মাসে ইংল্যান্ড আক্রমণ করে এবং ১০৬৬ সালের ১৪ই অক্টোবর হ্যাস্টিংসের যুদ্ধে হ্যারল্ডকে পরাজিত করে ও হত্যা করে। ১০৬৬ সালের ক্রিসমাস দিবসে লন্ডনে উইলিয়াম সিংহাসনে আসীন হন।
প্রারম্ভিক জীবন
উইলিয়াম ১০২৭ বা খুব সম্ভবত ১০২৮ সালের শেষের দিকে নরমান্ডির ডিউচির ফালাইসে জন্মগ্রহণ করেন। তার পিতা প্রথম রবার্ট এবং তার পিতামহ দ্বিতীয় রিচার্ড ছিলেন নরমান্ডির ডিউক। তার মাতা হেরলেভা ফালাইসের ফুলবার্টের কন্যা। ফুলবার্ট সম্ভবত একজন চামড়া বা সুগন্ধি ব্যবসায়ী ছিলেন। হেরলেভা সম্ভবত ডিউকের গৃহপরিচারিকা ছিলেন এবং রবার্টের সাথে তার বিয়ে হয়নি। পরবর্তীতে তিনি হারলুইন দে কন্তেভিলকে বিয়ে করেন। কন্তেভিল ঔরসে তার দুই পুত্র বায়ুর অডো ও রবার্ট এবং একটি কন্যা জন্মগ্রহণ করে, যার নাম জানা যায়নি। হারলেভার এক ভাই ওয়াল্টার উইলিয়ামের নাবালক থাকাকালীন তার সমর্থক ও রক্ষী ছিলেন।  রবার্টের অন্য আরেক গৃহপরিচারিকার গর্ভে অ্যাডিলেড নামে উইলিয়ামের এক সৎ বোন ছিল।
ভারতীয় উপকূলরক্ষী বাহিনী
ভারতীয় উপকূলরক্ষী বাহিনী ভারতের চতুর্থ সশস্ত্র বাহিনী, যা দেশের সুবিশাল উপকূল অঞ্চলে প্রহরা দেয়। ভারতীয় উপকূলরক্ষী বাহিনী ১৮ আগস্ট ১৯৭৮ প্রতিষ্ঠিত হয়। ভারতীয় উপকূলরক্ষী বাহিনী ভারতীয় নৌবাহিনী, মৎস্য অধিদপ্তর, রাজস্ব বিভাগের (কাস্টমস) এবং কেন্দ্রীয় ও রাজ্য পুলিশ বাহিনীর সঙ্গে ঘনিষ্ঠ সহযোগিতার মধ্যে কাজ করে।
সামরিক বিমান
ভারতীয় কোস্ট গার্ড পরিচালনা করে :
মোহাম্মদ হোসেন (বীর প্রতীক)
জন্ম ও শিক্ষাজীবন
মোহাম্মদ হোসেনের জন্ম চট্টগ্রাম জেলার  হাটহাজারী উপজেলার পশ্চিম ধলই গ্রামে। মা-বাবার একমাত্র ছেলে সন্তান ছিলেন তিনি। তার বাবার নাম আহমদ মিয়া এবং মায়ের নাম তমবিয়া খাতুন।
কর্মজীবন
চট্টগ্রাম বিশ্ববিদ্যালয়ের প্রকৌশল বিভাগের চেইনম্যান ছিলেন মোহাম্মদ হোসেন । মুক্তিযুদ্ধ শুরু হলে যুদ্ধে যোগ দেন তিনি। এরপর ভারতে যান। ভারতে তাকে মুক্তিবাহিনীর নৌকমান্ডো দলে অন্তর্ভুক্ত করা হয়।
মুক্তিযুদ্ধে ভূমিকা
১৯৭১ সালের ২৭ সেপ্টেম্বর চট্টগ্রাম বন্দরের বহির্নোঙরে নৌকমান্ডোদের দলনেতা ফারুক-ই-আজম সিদ্ধান্ত নেন বহির্নোঙরে অপারেশনের। তখন সেখানে অপেক্ষমাণ ছিল বেশ কয়েকটি জাহাজ। অপারেশনের জন্য স্থির হয় জোয়ার-ভাটার নির্দিষ্ট সময়। কিন্তু এই অভিযানের জন্য রেকিতে একটা বিরাট ভুল করে ফেলেন কমান্ডোরা। ওই ভুলটি ঘটে তাদের নিজেদের অজ্ঞাতেই। সেটা হলো দূরত্বের হিসাব। তারা আন্দাজ করেছিলেন, ওই দূরত্ব দেড়-দুই মাইলের বেশি হবে না। বাস্তবে সে দূরত্ব ছিল চার-পাঁচগুণ। জলপথের দূরত্ব পরিমাপে তারা কেউ অভিজ্ঞ ছিলেন না। আরেকটি ভুল তারা করেন। ভাটার সময় টার্গেটের কাছে তাদের যাওয়ার কথা ছিল নৌকায়। কিন্তু নৌকা না পেয়ে তারা সাঁতরেই সেখান যাওয়ার সিদ্ধান্ত নেন। শেষ পর্যন্ত এক করুণ পরিণতির মধ্য দিয়ে ওই অপারেশনের শেষ হয়। এ অপারেশনে গোপন স্থান থেকে বেরিয়ে পড়লেন মোহাম্মদ হোসেনসহ ১১ জন নৌকমান্ডো। বিভিন্ন পথ দিয়ে গেলেন কর্ণফুলী নদীর পূর্ব পারে জলদিয়া বাতিঘরে। নেমে পড়লেন সমুদ্রে। তখন মাত্র ভাটা শুরু হয়েছে। ১১ জন পরস্পর হাত ধরে চিত সাঁতার দিয়ে যেতে থাকলেন সেদিকে। তারপর তারা অনেকক্ষণ সাঁতার কাটলেন। সবার পায়ের ফিনস ওঠানামা করছে। প্রায় দেড় ঘণ্টা বা তারও বেশি সময় কেটে গেল। এদিকে তখন প্রকৃতির নিয়ম অনুযায়ী শুরু হয়ে গেছে জোয়ার। জোরে ফিনস চালিয়েও আর সামনে যাওয়া যাচ্ছে না। নৌকমান্ডোরা মাথা তুললেন। তখন তাদের সম্বিত ফিরল। দেখলেন দূরত্ব কমেনি একটুকুও। ভয়ংকর হয়ে উঠছে সমুদ্র। ক্রমশ বাতাস বাড়ছে, তুঙ্গে উঠছে গর্জন। হালকা ঢেউ বিশাল বিশাল ঢেউয়ে রূপ নিচ্ছে। পাহাড়সম উঁচু ঢেউ শোঁ শোঁ শব্দে গভীর সমুদ্র থেকে ধেয়ে আসছে। শত চেষ্টা করেও ভেসে থাকা যাচ্ছে না। উত্তাল তরঙ্গ তলিয়ে নিচ্ছে অতল গভীরে। কিছুক্ষণের মধ্যে তারা বিচ্ছিন্ন হয়ে গেলেন একে অপরের কাছ থেকে। সবাই প্রাণপণে চেষ্টা করছেন তীরে পৌঁছার। কিন্তু ব্যর্থ হলো তাদের সে চেষ্টা। হারিয়ে গেলেন অতল পানিতে। পানিতে হারিয়ে যাওয়ার পর তারা জীবন্মৃত অবস্থায় তীরে পৌঁছেন। মোহাম্মদ হোসেনসহ চারজন নদীর পশ্চিম মোহনায় মেরিন একাডেমি জেটির কাছে তীরে ভেসে ওঠেন অজ্ঞান অবস্থায়। পাকিস্তানি সেনারা তাদের ধরে নিয়ে যায়। জ্ঞান ফেরার পর পাকিস্তানি সেনারা তাদের জিজ্ঞাসাবাদ ও পাশবিক নির্যাতন করে। নির্মম নির্যাতনে মোহাম্মদ হোসেন মারা যান। বাকি তিনজন অবশ্য বেঁচে যান। লোকশ্রুতি আছে, পায়ে ফিনস ও পেটে মাইন বাঁধা অবস্থায় পাওয়ার কারণে পাকিস্তানি সেনারা মোহাম্মদ হোসেনের ওপর অমানুষিক নির্যাতন চালায়। বিরামহীন নির্যাতনের একপর্যায়ে তাকে টেনেহিঁচড়ে নেওয়া হয় একটা নর্দমার ম্যানহোলের কাছে। ম্যানহোলের মধ্যে মাথা নিচু করে কোমর পর্যন্ত ঢুকিয়ে হেঁচকা টান দেওয়া হয়। এতে তার মেরুদণ্ড ভেঙে যায়। এ সময় তার জীবন প্রদীপ নিভে যায়। এভাবেই শহীদ হন তিনি।
ওড়িশা ফুটবল অ্যাসোসিয়েশন
ওড়িশা ফুটবল অ্যাসোসিয়েশন (Football Association of Odisha; এছাড়াও সংক্ষেপে এফএও নামে পরিচিত) হচ্ছে ভারতের ওড়িশার ফুটবলের সর্বোচ্চ নিয়ন্ত্রক সংস্থা। এটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি। এই সংস্থার সদর দপ্তর ভারতের রাজধানী ওড়িশার কটকে অবস্থিত। এই সংস্থাটি ভারতের ফুটবলের সর্বোচ্চ নিয়ন্ত্রক সংস্থা সর্ব ভারতীয় ফুটবল ফেডারেশনের সাথে সম্পৃক্ত।
এই সংস্থাটি এফএও সুপার কাপ, এফএও লীগ এবং এফএও নারী লীগের মতো প্রতিযোগিতার সকল কার্যক্রম পরিচালনা করে। বর্তমানে ওড়িশা ফুটবল অ্যাসোসিয়েশনের সভাপতির দায়িত্ব পালন করছেন দেবাশীষ সমন্তরায়।
এজ
এনহ্যান্স্‌ড ডেটা রেট্‌স ফর জিএসএম এভোলিউশন (সংক্ষেপে এজ), এনহ্যান্স্‌ড জিপিআরএস, বা আইএমটি একক ক্যারিয়ার হলো একটি ডিজিটাল মোবাইল ফোন প্রযুক্তি যার মাধ্যমে বেশি পরিমাণ উপাত্ত সঞ্চারণ হার এবং উন্নত উপাত্ত সঞ্চারণ নির্ভরশীলতা অর্জন করা যায়। যদিও এটি আন্তর্জাতিক টেলিযোগাযোগ ইউনিয়ন-এর থ্রিজি সংজ্ঞার মধ্যে পড়ে, তথাপি এটিকে সাধারণত ২.৭৫জি হিসেবে শ্রেণীভুক্ত করা হয়। এজ প্রথম চালু হয় ২০০৩ সালে জিএসএম নেটওয়ার্কে মার্কিন যুক্তরাষ্ট্রে, সিংগুলার (বর্তমান এটিএন্ডটি) কর্তৃক।
এজ প্যাকেট সুইচ্‌ড অ্যাপ্লিকেশনে (যেমন ইন্টারনেট সংযোগ দিতে) ব্যবহার করা যায়। উচ্চগতির অ্যাপ্লিকেশন যেমন ভিডিও সার্ভিস এবং অন্যান্য মাল্টিমিডিয়া ইজিপিআরএস-এর বাড়তি উপাত্ত সুবিধার সুফল পেতে পারে। এজ সার্কিট সুইচ্‌ড-এর অগ্রগতি ভবিষ্যতে সম্ভবনাময়।
এজ মড্যুলেশন এবং কোডিং স্কিম
! জেনারেল প্যাকেট রেডিও সার্ভিস কোডিং স্কিম ! স্পীড (কিলোবিট/সেকেন্ড)
! এজ মড্যুলেশন এবং কোডিং স্কিম (মড্যুলেশন এবং কোডিং স্কিম) ! বিট রেট (কিলোবিট/সেকেন্ড/স্লট) ! মড্যুলেশন
২০১৬ গ্রীষ্মকালীন অলিম্পিকে তীরন্দাজী
২০১৬ গ্রীষ্মকালীন অলিম্পিকে তীরন্দাজী প্রতিযোগিতা ৬ আগস্ট থেকে ১২ আগস্ট পর্যন্ত ৭ দিন ব্যাপী রিও দি জেনেরিওতে অনুষ্ঠিত হয়। চারটি ইভেন্টে প্রতিযোগিতাটি স্যামবেডরোম মারকাস দি সাপুকাইয়ে স্টেডিয়ামে হয়েছে, যাতে দক্ষিণ কোরিয়া ৪টি স্বর্ণ পদকের ৪টি ও ১টি ব্রোঞ্জ পদকসহ মোট ৫টি পদক নিয়ে শীর্ষ স্থান দখল করে।
প্রতিযোগিতার ফরম্যাট
পুরুষদের ব্যক্তিগত, মহিলাদের ব্যক্তিগত, পুরুষদের দলগত ও মহিলাদের দলগত, মোট চারটি ইভেন্টে ১২৮ জন তীরন্দাজ প্রতিদ্বন্দ্বিতা করবে।
সময়সূচী
সকল সময় ব্রাজিলীয় স্থানীয় সময় (UTC−3) অনুসারে।
যোগ্যতা
স্বাগতিক দেশ হিসাবে ব্রাজিলের জন্য ৬টি স্থান সংরক্ষিত রয়েছে এবং যা ট্রাইপার্টাইট কমিশনের মাধ্যমে সিদ্ধান্ত গৃহীত হয়েছে। বাকি ১১৬ টি স্থান বাছাইপর্ব, এনওসির কোঠা থেকে পুরন করা হয়।
অলিম্পিক গেমসে অংশগ্রহণের জন্য কোঠা পেতে হলে সর্বনিম্ন কোয়ালিফিকেসন স্কোর হতে হয়ঃ
সর্বনিম্ন কোয়ালিফিকেসন স্কোর এমকিউএস হিসাব করা হয় ২৬ জুলাই ২০১৫ (২০১৫ ওয়ার্ল্ড আর্চারি চ্যাম্পিয়নশিপ) থেকে ১১ জুলাই ২০১৬ ওয়ার্ল্ড আর্চারিতে নিবন্ধিত হওয়া পর্যন্ত।
অংশগ্রহণকারী দেশ
২০১৬ রিও অলিম্পিকে তীরন্দাজী প্রতিযোগিতায় ৫৬টি জাতীয় অলিম্পিক কমিটি অংশগ্রহণ করে।
নিয়াজ জামান
নিয়াজ জামান একজন বাংলাদেশি অনুবাদক ও গবেষক। তিনি দীর্ঘকাল ঢাকা বিশ্ববিদ্যালয়-এ ইংরেজি ভাষা ও সাহিত্যে অধ্যাপনা করেছেন। তিনি একজন বস্ত্রজাত সামগ্রী বিশেষজ্ঞ। বাংলাদেশের প্রসিদ্ধ লোকঐতিহ্য যথা নকশি কাঁথা এবং জামদানি নিয়ে গবেষণা করেছেন এবং এসব বিষয় নিয়ে তিনি রচনা করেছেন দ্য আর্ট অফ কাঁথা এমব্রয়ডারি। ইংরেজি ভাষায় লেখার জন্য তিনিই প্রথম ২০১৩ সালে অনন্যা সাহিত্য পুরস্কার লাভ করেন। ২০১৭ খ্রিষ্টাব্দে তাকে অনুবাদক শ্রেণীতে বাংলা একাডেমি পুরস্কার প্রদান করা হয়। বাংলাদেশের স্বাধীনতার বিরোধিতা ও বঙ্গবন্ধুর হত্যাকাণ্ড সমর্থনের জন্য তিনি বিপুলভাবে সমালোচিত হয়েছেন।
শিক্ষা জীবন
নিয়াজ জামান হলিক্রস কলেজ থেকে উচ্চ মাধ্যমিক পাস করেন। পরে তিনি ঢাকা বিশ্ববিদ্যালয়ের ইংরেজি বিভাগ থেকে স্নাতক ও স্নাতকোত্তর সম্পন্ন করেন।
কর্মজীবন
নিয়াজ জামান ১৯৭২ সালে ঢাকা বিশ্ববিদ্যালয়ে ইংরেজি বিভাগের প্রভাষক হিসেবে কর্মজীবন শুরু করেন। ১৯৮১ সাল থেকে ১৯৮৩ সাল পর্যন্ত তিনি শিক্ষাবিষয়ক অ্যাটাশে হিসেবে ওয়াশিংটন ডিসি বাংলাদেশ দূতাবাসে অধিভুক্ত ছিলেন। ২০০৩ সাল থেকে ২০০৬ সাল পর্যন্ত তিনি নিউ এজ পত্রিকার সাহিত্য সম্পাদক হিসেবে দায়িত্ব পালন করেন। তিনি বাংলাদেশের খ্যাতনামা নারী কথাসাহিত্যিকদের বেশকিছু গ্রন্থ ইংরেজিতে অনুবাদ করেছেন। তিনি ব্যতিক্রমধর্মী সংগঠন "গাঁথা" গড়ে তুলেছেন। সংগঠনটি বাংলা ও ইংরেজি মাধ্যমের নারী লেখকদের প্ল্যাটফর্ম হিসেবে বিবেচিত।
জয়পুর
জয়পুর (जयपुर; ) ভারতের রাজস্থান রাজ্যেের রাজধানী ও বৃহত্তম শহর।
জয়পুর রাজ্য
১৭২৭ সালে আমের রাজ দ্বিতীয় জয় সিং-এর আমলে এই শহরের গোড়াপত্তন হয়। বর্ধিত জনগোষ্ঠী ও পানীয় জলের সহজলভ্যতার সুবিধার্থে রাজার নির্দেশে বিদ্যাধর ভট্টাচার্য শহরের স্থাপত্যনকশা করেন।
জয়পুরের রাজপরিবারের শেষ রাজা ছিলেন ভবানী সিং। রাজার অপুত্রক, তাই নিজের মেয়ের সন্তান অর্থাৎ নাতিকেই তিনি সেই পরিবারের রাজা হিসেবে ঘোষণা করেছেন। তিনিই এখন উদয়পুরের ২৩ বর্ষীয় মহারাজ, পদ্মনাভ সিং। প্রায় ২০ হাজার কোটি টাকার সম্পত্তির রয়েছে রাজপরিবারের । রমবাগ প্যালেস এখন তাজ হোটেলের অন্তর্গত।
শহরের বহির্ভাগে
প্রাচীন জয়পুরের প্রধান কেল্লাগুলো শহরের উত্তর-পূর্বে আরাবল্লী পর্বতচূড়ায় অবস্থিত।
খেলাধুলা
ক্রিকেট এখানে সবচেয়ে জনপ্রিয় খেলা। সয়াই মানসিং স্টেডিয়াম রাজ্যের প্রধান স্টেডিয়াম। এখানে আন্তর্জাতিক ম্যাচ অনুষ্ঠিত হয়। রাজস্থান রয়্যালস দলটি ইন্ডিয়ান প্রিমিয়ার লীগ-এ শহরের প্রতিনিধিত্ব করে।
আকাশপথে
জয়পুর আন্তর্জাতিক বিমানবন্দর শহরের তথা রাজ্যের প্রধান বিমানবন্দর।
সিংহের বাংলা ইউনিয়ন
সিংহের বাংলা ইউনিয়ন বাংলাদেশের ময়মনসিংহ বিভাগের নেত্রকোণা জেলার সদর উপজেলার অন্তর্গত একটি ইউনিয়ন।
শিক্ষা
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান- বীর মুক্তিযোদ্ধা আব্দুর রহিম
ট্রেমা ওরিয়েন্টালিস
ট্রেমা ওরিয়েন্টালিস (Trema orientale বা Trema orientalis) হলো ক্যানাবেসিয়াই উদ্ভিদ পরিবারের ও গাঁজা গণের অন্তর্ভুক্ত সপুষ্পক উদ্ভিদসমূহের একটি প্রজাতি।  ইংরেজি বলয়ে এর অনেকগুলো প্রচলিত নাম রয়েছে, যেমন: charcoal-tree, Indian charcoal-tree, pigeon wood, Oriental trema, হাইয়াই অঞ্চলে যেখানে এর প্রাকৃতিকায়ন ঘটেছে, সেখানে এটি gunpowder tree, অথবা nalita. নামে পরিচিত। বাংলাভাষীদের কাছে এটি ঝিংনি, ঝিঙ্গন, জিগনি, জীবন, জীবন্তি, ঝিটকা নামে পরিচিত। দক্ষিণ আফ্রিকা হয়ে মধ্যপ্রাচ্য, ভারতীয় উপমহাদেশ পর্যন্ত এবং দক্ষিণ চীন হয়ে দক্ষিণ-পূর্ব এশিয়া ও অস্ট্রেলিয়া পর্যন্ত পুরানো বিশ্বের ক্রান্তীয় এবং উষ্ণমণ্ডলীয় অঞ্চলগুলোতে দ্রুতবর্ধনশীল এই উদ্ভিদটির প্রায় সর্বজনীন বিস্তৃতি রয়েছে।
বিস্তৃতি
ট্রেমা ওরিয়েন্টালিস গ্রীষ্মমন্ডলীয় আফ্রিকা ও দক্ষিণ আফ্রিকা (মাদাগাস্কারসহ), এশিয়া (আরব উপদ্বীপ, চীন, পূর্ব এশিয়া, গ্রীষ্মমন্ডলীয় এশিয়া) এবং অস্ট্রেলিয়ার আদিম অধিবাসী।
ব্যবহার
এর কাঠ তুলনামূলকভাবে নরম এবং শুষ্ক অবস্থায় এটি সহজেই ও দ্রুত জ্বলে। এর কাঠ কাগজ ও কাগজের কাচামাল পাল্প তথা মণ্ড উৎপাদনের জন্য উপযুক্ত, উপরন্তু এই কাঠের তৈরি কাগজ ভাল প্রসারণ ক্ষমতা সম্পন্ন ও ভাঁজ করার সক্ষমতাযুক্ত। এর ছাল সুতা বা দড়ি তৈরিতে ব্যবহার করা যায় এবং ছিপের জন্য জলরোধী সুতা হিসেবেও ব্যবহার করা যায়। ভারত ও তানজানিয়াতে কাঠকয়লা বা চারকোল তৈরিতে এই গাছের কাঠ ব্যবহার করা হয়। আর এটি একটি উত্তম অগ্নি-উৎপাদকও (fire starter)।
ভেষজ প্রয়োগ
বিভিন্ন সংস্কৃতিতে উদ্ভিজ্জ ঔষধরূপে এই গাছের বহুবিধ প্রয়োগ রয়েছে। পাতা ও ছাল কাশি, গলা ব্যথা, হাঁপানি, ব্রঙ্কাইটিস, গনোরিয়া, পীতজ্বর, দাঁতের ব্যথা এবং সাধারণ বিষের প্রতিষেধক হিসেবে ব্যবহার করা হয়। আমাশয়ের নিয়ন্ত্রণের এর ছাল ভেজানো রস (infusion) এবং কুকুরের কৃমিনাশক হিসেবে এর পাতার ক্বাথবিশেষ (decoction) ব্যবহার করা হয় বলে তথ্যও রয়েছে। সাম্প্রতিক ফার্মাকোলজিক্যাল গবেষণায়, ডায়াবেটিস রোগের পরীক্ষামূলক প্রাণী মডেলের ক্ষেত্রে বাকল থেকে নিষ্কাসিত জলীয় নির্যাস প্রয়োগ করে রক্তে শর্করার মাত্রা কমতে দেখা গিয়েছে। এটি এই রোগের চিকিৎসায় উপকারী হতে পারে। ট্রেমা ওরিয়েন্টালিসের সাথে সম্পর্কযুক্ত আরও কিছু প্রজাতির (Trema guineense ও Trema micrantha) উদ্ভিদের পাতার নির্যাস ইঁদুরজাতীয় (rodents) প্রাণীতে প্রদাহবিরোধী ও বেদনানাশক লক্ষণ দেখিয়েছে। ট্রেমা ওরিয়েন্টালিসের ক্ষেত্রেও যে একই ফলাফল পাওয়া যেতে পারে তা এটা অনুমান করা যায়।
বাস্তুসংস্থান
অন্ততপক্ষে ১৪ প্রজাতির প্রজাপতি এই উদ্ভিদটি তাদের লার্ভার খাদ্য উদ্ভিদরূপে বয়বহার করায় এর একটি উচ্চ বাস্তুতান্ত্রিক বা পরিবেশগত প্রভাব রয়েছে। কয়েক প্রজাতি পাখি এই গাছের ফল অথবা এই গাছে বসবাসকারী বাড়তি পোকামাকড় খেয়ে থাকে। কবুতর ও ঘুঘুকে প্রায়শই এই প্রজাতির গাছে বাসা বাধতে অথবা এসব গাছের ফল খেতে দেখা যায়; যার কারণে এ গাছের আরেক নাম 'কবুতর কাঠ' (Pigeon Wood) এর উৎপত্তি ঘটেছে। ফিলিপাইনে এর পাতা, শুঁটি ও বীজ গবাদি পশু, মহিষ ও ছাগলে পশুখাদ্য হিসেবে ব্যবহার করা হয়। বাংলাদেশও এর পাতা পশুখাদ্যরূপে ব্যবহার করতে দেখা যায়। এছাড়াও, শিকার্য প্রাণীরা (game animals) এর পাতা খেয়ে থাকে এবং এই পাতা স্পিনাচরূপেও ব্যবহার করা যায়। এই গাছটি একটি দ্রুতবর্ধনশীল প্রজাতি যা ইতোপূর্বে বিকৃতি ঘটানো হয়েছে এমন অঞ্চলে এবং বনভূমিতে পাওয়া যায়। এটি একটি অগ্রণী প্রজাতি যা খারাপ মাটিতেও বাড়তে পারে। শক্তকাঠের বনভূমির চারার ছায়া ও সুরক্ষা প্রদানের মাধ্যমে বনভূমির পুনর্নির্মাণেও এই গাছ ব্যবহার করা যায়। টি. ওরিয়েন্টালিস একটি নাইট্রোজেন সংবদ্ধী উদ্ভিদ, তাই অন্যান্য প্রজাতির উদ্ভিদের জন্য ভূমির উর্বরতা বৃদ্ধিতে এটি সহায়ক ভূমিকা পালন করে।
অগ্নি নিরাপত্তা
অগ্নি নিরাপত্তা বলতে আগুন দ্বারা সৃষ্ট ক্ষয়ক্ষতি ও ধ্বংসের পরিমাণ কমানোর উদ্দেশ্যে গৃহীত কিছু পদক্ষেপকে বোঝানো হয়। অগ্নি নিরাপত্তা ব্যবস্থাদির মধ্যে রয়েছে অনিয়ন্ত্রিত আগুনের প্রজ্বলন প্রতিরোধ করা এবং একবার আগুন লেগে গেলে সেটির বিস্তার ও পরিণাম সীমিত করে।
অগ্নি নিরাপত্তা ব্যবস্থাগুলি কোনও ভবন নির্মাণের সময় পরিকল্পনা করা হতে পারে কিংবা ইতিমধ্যেই নির্মিত স্থাপনাগুলিতে বাস্তবায়িত করা হতে পারে এবং ভবনের অধিবাসীদেরকে এগুলি সম্পর্কে শিক্ষা দেওয়া হতে পারে।
অগ্নি নিরাপত্তার জন্য হুমকিগুলিকে সাধারণত অগ্নি ঝুঁকি ডাকা হয়। অগ্নি ঝুঁকি বলতে এমন কোনও পরিস্থিতি বোঝাতে পারে যেখানে কোনও আগুন লাগার সম্ভাবনা বেড়ে যায় বা আগুন লাগার পরে আগুনের হাত থেকে পালানোর ক্ষেত্রে বাধার সৃষ্টি হয়।
মার্কিন যুক্তরাষ্ট্রে অগ্নি নিরাপত্তাকে প্রায়শই ভবন নিরাপত্তার অংশ হিসেবে গণ্য করা হয়। সে দেশে দমকল বাহিনীর যেসব সদস্য অগ্নি আইন সংহিতা লঙ্ঘন চিহ্নিত করার জন্য ভবন তদারকি করেন ও বিদ্যালয়ে গিয়ে গিয়ে শিশুদেরকে অগ্নি নিরাপত্তা বিষয়ে শিক্ষাদান করেন, তাদেরকে অগ্নি প্রতিরোধ কর্মকর্তা নামে ডাকা হয়। প্রধান অগ্নি প্রতিরোধ কর্মকর্তা পদে আসীন ব্যক্তি সাধারণত নবাগতদেরকে অগ্নি প্রতিরোধ বিভাগে প্রশিক্ষণ দান করেন। এছাড়া তিনি তদারকি ও উপস্থাপনের কাজ করতে পারেন।
মুদ্রণযন্ত্র
একটি ছাপাখানা বা প্রিন্টিং প্রেস বলতে কোন লেখা বা ছবিকে যন্ত্রের মাধ্যমে কাগজে উপস্থাপন করাকে বুঝানো হয়। বিশাল পরিমাণে এবং অল্প সময়ে অনেক বেশি মূদ্রন করার জন্যই ছাপাখানার ব্যবহার হয়ে থাকে। সাধারণত বিভিন্ন গ্রন্থ বা এর লেখা ছাপার জন্যই ছাপাখানা ব্যবহার হয়ে থাকে। যাবতীয় বই, পত্রিকা, বিজ্ঞাপন প্রচার পত্র সবই এই ছাপা খানার অবদান। ছাপাখানার উদ্ভাবন ও ছড়িয়ে যাওয়া ছিলো দ্বিতীয় সহস্রাব্দের সবচেয়ে যুগান্তকারী ঘটনা। মানুষ কীভাবে সমাজে বসবাস করছে, তাদের বিভিন্ন বিপ্লব ও উত্থান-পতন ছাপার মাধ্যমেই তুলে ধরতে শুরু করে এবং সেখান থেকেই আধুনিক যুগের সূচনা। thumb|-একটি বিশেষ ছাপা যন্ত্র
সারাংশ
সারাংশ (Abstract) বলতে কোন বৃহত্তর রচনা, যেমন কোন গবেষণাপত্র, সন্দর্ভ, অভিসন্দর্ভ, পর্যালোচনা, সম্মেলন বিবরণী, বা যেকোন বিষয়ের উপর গভীর বিশ্লেষণী কোন রচনার মূল বিষয়বস্তুর ধারণা প্রদানকারী একটি সংক্ষিপ্ত রচনাকে বোঝায়। সারাংশ সাধারণত রচনার শুরুতে বা কখনো কখনো রচনার শেষে সংযুক্ত করা হয়।
উদ্দেশ্য
শিক্ষায়তনিক গবেষণায় জটিল গবেষণাধর্মী বিষয়সমূহ সহজভাবে বোধগম্য করে তুলতে সারাংশ ব্যবহৃত হয়। সারাংশ সম্পূর্ণ গবেষণাপত্রের পরিবর্তে একটি ছোট সত্তা হিসেবে কাজ করতে পারে। যেমন, অনেক প্রতিষ্ঠান কোন গবেষণার মূলভিত্তি নির্বাচনে সারাংশ ব্যবহার করে, যা কোন শিক্ষায়তনিক সম্মেলনে পোস্টার আকারে, মৌখিক উপস্থাপনার বা মঞ্চে উপস্থাপনার ক্ষেত্রে ব্যবহৃত হতে পারে। বেশিরভাগ গবেষণা ডেটাবেজ সার্চ ইঞ্জিনে সম্পূর্ণ গবেষণাপত্র দেওয়ার পরিবর্তে শুরু সারাংশ প্রদান করে থাকে। সম্পূর্ণ গবেষণাপত্র প্রায়শই ক্রয় করতে বলা হয়, ফলে সারাংশ সম্পূর্ণ তথ্যের সংক্ষিপ্তসার হিসেবে গুরুত্ব বহন করে এবং পাঠককে সম্পূর্ণ তথ্য পেতে আগ্রহী করে তুলে।
বোনশো
বোনশো (梵鐘), সুরিগানে (釣り鐘) অথবা অগেন (大鐘) নামেও পরিচিত এই বড় ঘণ্টা জাপানের বৌদ্ধদের উপাসনালয়ের পাওয়া যায় এবং সন্ন্যাসীদের প্রার্থনায় ডাকার জন্য ও সময় নির্দেশের জন্য ব্যবহার করা হয়। ঘণ্টা-তাড়নী থাকার পরিবর্তে বোনশো বাহির থেকে ঝুলিয়ে রাখা হয় দণ্ডের সাহায্যে অথবা ঝুলন্ত রশির সাহায্যে।
ঘণ্টা গুলো সাধারণত ব্রোঞ্জ দিয়ে তৈরি, বর্ধনযোগ্য ছাঁচের গঠন ব্যবহার করে। তাদেরকে সাধারণত উদ্দীপ্ত এবং অলংকৃত করা হয় বিভিন্ন ধরনের স্ফীত অংশ, ব্যান্ড এবং লেখা দ্বারা। সবচেয়ে নিকটবর্তী প্রায় ৬০০সি ই(CE) এই ঘণ্টা জাপানে দেখা যায় যদিও সাধারণ নকশা চীনা উৎপত্তি থেকে এবং কিছু বৈশিষ্ট্য প্রাচীন চীনা ঘণ্টার মত। ঘণ্টার ভেদনযোগ্য এবং ব্যাপ্তিশিীল স্বর বেশ দুরত্ত পর্যন্ত যায়, যা নির্দেশক, সময়রক্ষক এবং সতর্ক কারী হিসেবে ব্যবহার হত। উপরন্তু মনে করা হত ঘণ্টার আওয়াজে অতি প্রাকৃতিক বৈশিষ্ট্য আছে; এটি বিশ্বাস করা হত যেমন এটি  পাতাল থেকে শোনা যায়। বোনশো এর আধ্যাত্মিক গুরুত্ব অর্থাৎ এটি বৌদ্ধদের অনুষ্ঠানে গুরুত্ব পূর্ণ ভুমিকা রাখে বিশেষকরে নতুন বছর এবং  বোন উৎসব। জাপানের ইতিহাসে এই ঘণ্টা যুক্ত হয়ে আছে বিভিন্ন গল্পের এবং পুরানের সাথে, উভয় কাল্পনিক যেমন মি ডেরা এর বেনকেই বেল এবং ঐতিহাসিক যেমন হোকো জির ঘণ্টা। আধুনিক সময়ে বোনশো হচ্ছে বিশ্ব শান্তির প্রতিক।
গঠন
বোনশো তৈরি হয় দুটি একজাতীয় খণ্ড ব্যবহার করে, যার একটি মজ্জা অন্য একটি খোলস, একটি প্রক্রিয়াতে যার বেশীরভাগই অপরিবর্তিত আছে নারা সমকাল(৭১০–৭৯৪) থেকে। কোর নির্মিত হয় একটি গম্বুজ এর স্তুপীকৃত ইট থেকে যা তৈরি হয় শক্ত বালি থেকে যেখানে শেলটি তৈরি করা হয় একটি স্ট্রিকল বোর্ড ব্যবহার করে।  এটি একটি বড়, ফ্ল্যাট, কাঠের বোর্ড ঘণ্টার ব্যাবচ্ছেদের ক্রস আকৃতির অনুরূপ, যা আবর্তিত হয় একটি উল্লম্ব অক্ষকে কেন্দ্র করে ছাঁচের জন্য ব্যবহার করা ক্লে কে রূপদানের জন্য। শিলালিপি এবং সজ্জা তারপর ক্লে এর মধ্যে খোদাই বা অঙ্কিত করা হয়। শেলটি কোরের উপর বসে যায় একটি সংকীর্ণ ফাঁক তৈরি করে, যার মধ্যে গলিত ব্রোঞ্জ ঢালা হয় ১,০৫০ °সে (১,৯২০ °ফা) এর তাপমাত্রাযর উপর। খাদের তামা ও টিনের অনুপাত সাধারণত হয় প্রায় ১৭:৩; সঠিক মিশ্রণ (ঠাণ্ডা হওয়ার প্রক্রিয়ার গতিও) সব শেষ পণ্যের স্বর পরিবর্তন করতে পারে। ধাতু ঠাণ্ডা এবং কঠিন হওয়ার পর, ছাঁচ ভেঙ্গে অপসারণ করা হয়, তাই একটি নতুন ঘণ্টার জন্য একটি নতুন ছাঁচ তৈরি করা হয়।. প্রক্রিয়াটির আছে একটি উচ্চ ব্যর্থতার হার; শুধুমাত্র প্রায় ৫০ শতাংশ কাজ সফল হয় প্রথম প্রচেষ্টায়, ফাটল বা অসম্পূর্ণতা ছাড়া।
টেম্পল বেলের বেশ কিছু অংশ আছে:
শব্দ
ঘণ্টার নিম্ন স্বর এবং গভীর অনুরণন শব্দকে সাহায্য করে বেশ দূর পর্যন্ত বহন করার জন্য; একটি পরিষ্কার দিনে একটি বড় বোনশো শোনা যেতে পারে ৩২ কিলোমিটার(২০ মা) দূর পর্যন্ত ঘণ্টার পিচ তার স্রষ্টাদের দ্বার সাবধানে বিচার করা হয় এবং একটি মৌলিক ফ্রিকোয়েন্সিতে একটি একক হার্টজের মধ্যে পার্থক্যের জন্য প্রয়োজন হতে পারে গোড়া থেকে ঘণ্টাকে ঢেলে সাজানো।
কাজ এবং গুরুত্ব
বোনশো রাখা হয় বৌদ্ধ মন্দিরে সাধারণত একটি বিশেষভাবে মনোনীত ভবন বা টাওয়ার যার নাম সরো 鐘楼। তারা সময় বিনিময় চিহ্নিত করতে ব্যবহৃত হয় এবং সন্ন্যাসীদের দেজ সেবার কাজে ডাকার জন্য। বৌদ্ধধর্মে ঘণ্টার শব্দকে মনে করা হয় প্রসান্তকারি এবং ধ্যান করার জন্য একটি উপযুক্ত বায়ুমন্ডলের সৃষ্টি কারী হিসেবে। তাদের আকৃতির কারণে (ঢালু কাঁধ এবং একটি সমতল বেসের সাথে) ঘণ্টাধ্বনি প্রতিনিধিত্ব করে বসে থাকা বুদ্ধ হিসেবে এবং দেয়া হয় অনুরূপ সম্মান; যারা ঘণ্টাটিকে আঘাত করে তারা প্রথমে  এর দিকে তিনটি মাথা নিচু সম্মান প্রদর্শন করে যেমনটি তারা করে একটি বুদ্ধ মূর্তির সামনে।
ঘণ্টার গমগমে শব্দ ব্যবহার করা হয়েছিল আসন্ন টাইফুন এবং একটি সাধারণ সতর্কতা হিসেবে। কারণ একটি মন্দিরের ঘণ্টার শব্দ যথেষ্ট দূরত্ব থেকে শুনতে পাওয়া যেতে পারে, এটি কখনও কখনও ব্যবহার করা জন্য অন্যান্য সতর্কতা নির্দেশকের উদ্দেশ্যেে; রেকর্ড আছে যে মন্দিরের ঘণ্টাধ্বনি ব্যবহৃত হত সামরিক যোগাযোগের জন্য গেনেপি যুদ্ধ (১১৮০-১১৮৫ ইসি) থেকে। ছোট সংস্করণ পরবর্তীকালে যুদ্ধক্ষেত্রে ব্যবহারের জন্য তৈরি করা হত, বৃহৎ মন্দিরের ঘণ্টাধ্বনি ছিল খুব ভারী এবং পরিবহন করা কষ্টকর। এই ছোট বোনশো ছিল প্রাথমিকভাবে শত্রু আক্রমণ থেকে সতর্ক করার জন্য এলার্ম হিসাবে ব্যবহৃত  হত; আদেশ দেওয়া হত ড্রামস এবং কঞ্চেস ব্যবহার করে।
জাপানি নতুন বছর উদযাপনের অংশ হিসেবে মানুষ সারি ধরে মন্দিরের ঘণ্টাধ্বনি ১০৮ বার বাজানোর জন্য একটি অনুষ্ঠানে যা পরিচিত জয়ানোকানে(除夜の鐘?, নতুন বছর ঘণ্টা) হিসাবে; ঘণ্টার ১০৮ বার মানবতার এর ১০৮ পার্থিব প্রলোভন দূর করার উদ্দেশ্যে করা হয়। বৌদ্ধদের বন উৎসবের সময় একটি বিশেষ ধরনের বোনশো যার নাম একটি অকুবো-ওগানে (大久保大鐘?, বৃহৎ ফাঁপা ঘণ্টা) বাজানো হয়। এই ঘণ্টা একটি কুপের উপরে ঝুলানো হয় এবং এটা বিশ্বাস করা হয় যে এই ঘণ্টার শব্দ অনুরনন করে প্রেতলোকে পৌছায় মৃতের আত্তাকে তলব করার জন্য। উৎসবের শেষে অন্য বোনশো যার নাম একটি অকুরিকানে (送り鐘?, ফিরিয়ে পাঠানোর ঘণ্টা) বাজানো হয় আত্তাকে ফিরীয়ে পাঠানো এবং গ্রীষ্মের শেষ প্রতিনিধিত্ব করার জন্য।
দ্বিতীয় বিশ্বযুদ্ধের সময় ধাতুর চাহিদার জন্য অনেক ঘণ্টা গলানো হয়। ফলস্বরূপ যেগুলো বাকি ছিল সেগুলকে গুরুত্বপূর্ণ ঐতিহাসিক হস্তনির্মান হিসেবে গণ্য করা হয়। ৭০,০০০ ঘণ্টার অধিক (অস্তিত্বের প্রায় ৯০ শতাংশ বোনশো ) ধ্বংস করা হয়েছে এই ভাবে। যাইহোক যুদ্ধোত্তর সময়ে বোঝানো হয় ১৯৯৫ এর পর ঘণ্টার দ্রুত উৎপাদনের কারণে সংখ্যা প্রাক-যুদ্ধের মাত্রায় ফিরে আসে।
বিংশ শতাব্দীর শেষ অর্ধেকে জাপানে বিশ্ব শান্তি ঘণ্টা সমিতি স্থাপন করা হয় এই উদ্দেশ্যকে সঙ্গে করে যে সারা বিশ্বে শান্তির চিহ্ন হিসাবে তহবিল এবং মন্দিরে ঘণ্টা স্থাপন করার জন্য। বোনশো  করা হয়েছে প্রাকৃতিক দুর্যোগের সময় যেমন ২০১১ টোহোকু ভূমিকম্প ও সুনামির জন্য; বেশ কিছু সম্প্রদায় কমিশন করে ঘণ্টা এই ঘটনাকে স্মরণ করার জন্য।
বোনশো মাঝে মাঝে আধুনিক কম্পোজিশনের জন্য বাদ্যযন্ত্র হিসেবে ব্যবহার করা হয়। মন্দিরের ঘণ্টার ধারণ করা শব্দ ব্যবহার করা হয় মায়ূজুমি টোশিরোস  এর অংশে অলিম্পিক শিবিরে, ব্যবহৃত হয় ১৯৬৪ সালের টোকিও অলিম্পিক গেমসে। একটি মন্দির ঘণ্টা ব্যবহার করা হয় জ্যাকব ড্রুকম্যান এর লামিয়ার এক অংশের পারফরমেন্সে  যাতে এটাকে বাজানো হয় যখন কেটেলড্রামের  উপরে স্থাপিত করা হয়। আধুনিক কম্পোসার এর মধ্যে কখনও কখনও মন্দির ঘণ্টা  ব্যবহৃত হয় সাধারণ অর্কেস্ট্রার টেম- টেম শব্দ প্রতিস্থাপন করতে।
উল্লেখযোগ্য উধাহরন
প্রাচীনতম পরিচিত বোনশো (প্রকৃতপক্ষে বিশ্বের প্রাচীনতম ঘণ্টা এখনও ব্যবহার করা হয়) হচ্ছে মাইওসিন ঝি এর অকিকিচো ঘণ্টা, যা ঢালাই করা হয় ৬৯৮ এর মধ্যে। বৃহত্তমটি হচ্ছে ছিওন ইন এর ঘণ্টা যা কমিশন করা হয়েছিল ১৬৩৩ সালে এবং ওজন ৭৪ টন। এটি বাজানোর জন্য প্রয়োজন একটি পঁচিশ মানুষ বিশিষ্ট দলের।